**Адорф** (германски: *Adorf*) — мал град и општина во округот Фогтландкрајс во југозападниот дел на покраината Саксонија, Германија. Адорф може да се преведе како „А-село", „А" доаѓајќи од старогерманскиот збор за вода (*„Ahha"*). Гетенгрин, село во рамките на општината, се граничи со Чешка.

Историја
--------

Адорф бил основан околу 1200 година. Во 1293 година добил статус на град. Градските ѕидини биле изградени во 1477 година. Индустријата започнала да се развива благодарение на неговата местоположба и сообраќајните врски: занаетчиството, предење, ткаење, филигранска работа со бисери и правење на музички инструменти. Јоханискирхе била изградена во 1498 година. Градот бил уништен во пожар во 1768. Фрајбергер Тор, последната останата градска порта во Фогтланд, била повторно изградена во 1768 и 1773 година од дрвена рамка на горниот кат. Моменталниот Ратхаус бил изграден во 1896 година - период кога биле изградени многу значајни куќи на улиците околу плоштадот.

Географија
----------

Адорф од југ, од Бруненберг
Адорф се наоѓа на Елстергебирге, нископланински масив, дел од Рудните Планини. Најниската точка во Адорф е во Реберсројт (415 м) и највисоката точка е на „Хоер Штајн" („висок камен") близу Гетенгрин (632,9 м).

Градот Адорф се наоѓа на вливот на Вајсе Елстер и Шварцбах. Овие реки се наоѓаат во длабока долина во облик на латиничната буква „V". Долж Вајсе Елстер се наоѓа сојузниот автопат Б92 и железничката линија Фогтландбан, која ги поврзува Плауен со Хеб (Егер) во Чешка и на крајот со П’лзењ, Минхен и Прага.

Шварцбах извира од Високи камен. Долж неа се наоѓа сојузниот автопат Б283 и железничката линија која ги поврзува Маркнојкирхен, Клингентал и потоа Цвота и Цвикау.

Во градот влегуваат и селата: Арнсгрин, Ремтенгрин, Хермсгрин, Реберсројт, Лојбета, Фрајберг, Југелсбург и Зорге.

Адорф се граничи со Бад Елстер, Ајхигт, Маркнојкирхен, Милентал и Чешка.

### Население

|  |  |  |
| --- | --- | --- |
| * 1500 - 1.000
* 1779 - 1.300 1
* 1801 - 1.310 1
* 1815 - 1.862 1
* 1831 - 2.395 1
* 1834 - 2.348 1
* 1910 - 7.887
* 1960 - 8.832
 | * 1971 – 8.398
* 1998 – 6.396
* 1999 – 6.296
* 2000 – 6.214
 | * 2001 – 6.127
* 2002 – 6.017
* 2004 – 5.817
* 2005 – 6.096
 |

Места на интерес
----------------

Фрајбергер Тор
„Фрајбергер Тор" (*Freiberger Tor*) — единствената зачувана градска порта во Фогтланд, во која се наоѓа музеј со најголемата изложба на бисери во Германија. Адорф го има најдолгиот плоштад во Фогтландкрајс - 231 метар. Постои воен споменик за војниците кои биле убиените во текот на Првата светска војна и меморијална плоча за тројцата граѓани кои загинале во текот на германско-француската војна 1870/71 година. Јохан Волфганг Гете ја поминал ноќта помеѓу трети и четврти јули 1795 година во стариот градски хотел.

Близу градот е „Miniaturschauanlage Klein-Vogtland", туристичка атракција со модели на 50 градби во округот Фогтландкрајс, направени во размер 1:25. Неговата ботаничка градина, Ботаничката градина Адорф, содржи над 11.000 растенија од високите планини низ целиот свет.

Наводи
------

1. ↑   „Тековно население по општини во 2020 г.". *Статистичка служба на Саксонија*. јуни 2020. (германски)
2. ↑  Topographische Karte, 1:25 000 Blatt 6, Elstergebirge, pub Landesvermessungsamt Sachsen, 1997.

Надворешни врски
----------------

* Адорф (Саксонија) на Ризницата ?
* Официјална страница[*мртва врска*]

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 153750475
* GND: 4277089-0

 |

 |

|  |  |  |  |  |
| --- | --- | --- | --- | --- |
| 

| * п
* р
* у
Градови и општини во округот Фогтланд |
| --- |
|  |
| 
* Адорф
* Ајхигт
* Ауербах
* Бад Брамбах
* Бад Елстер
* Безенбрун
* Берген
* Вајшлиц
* Верда
* Гринбах
* Елефелд
* Елсниц
* Елстерберг
* Клингентал
* Ленгенфелд
* Лимбах
* Маркнојкирхен
* Милентал
* Мулденхамер
* Нечкау
* Нојензалц
* Нојмарк
* Нојштат
* Пауза-Милтроф
* Пел
* **Плауен**
* Рајхенбах во Фогтланд
* Родевиш
* Розенбах
* Тирперсдорф
* Тојма
* Трибел
* Тројен
* Фалкенштајн
* Хајнсдорфергрунд
* Шенек
* Штајнберг

 | Грб |

 |